حکوومەتی ٢٠١٢ی حەماس

حکوومەتی ٢٠١٢ی حەماس دووەم حکوومەتی کەرتی غەززەیە کە کەسایەتییە پیشەییەکان لەخۆ دەگرێت دوای دابەشبوونی فەلەستین و ڕەتکردنەوەی بزووتنەوەی فەتح لە داننان بە سەرکەوتنی حەماس لە دوو لەسەر سێی کورسییەکانی ئەنجومەنی یاسادانان. دووەم حکوومەتی فەلەستین لە سەرەتای مانگی ئەیلوولی ٢٠١٢ ڕاگەیەندرا.

ئەو ھەموارکردنەی کە لە حکوومەتی پێشوودا کراوە، لەلایەن نوێنەرانی ئەنجومەنی یاسادانانی فەلەستین پەسەند کراوە. لە حکوومەتی نوێدا حەوت وەزیری نوێ دەستنیشانکران. سەرۆکوەزیرانی ئەم حکوومەتە، ئیسماعیل ھەنییە ڕای گەیاند، لە کارە پێشەنگەکانی حکوومەتی نوێ "کۆتاییھێنان بە گەمارۆ و نەھێشتنی بارگرانی لەسەر ھاووڵاتیان، بەتایبەتی سەبارەت بە کارەبا و ئاو" دەبێت.

ئەم حکوومەتە سەرکەوتوو بوو لە بەڕێوەبردنی کەرتی غەززە سەرەڕای ئەوەی ئیسرائیل گەمارۆیەکی توندی بەسەر دانیشتوانی کەرتی غەززەدا سەپاند و لە ساڵی ٢٠٠٨ شەڕێک و لە ساڵی ٢٠١٢ شەڕێکی ئەنجامدا، حکوومەت سەرکەوتوو بوو، دواتر پرۆفیسۆر ئیسماعیل ھەنییە سەرکردایەتی حکوومەتە شەرعییەکانی فەلەستین کە بەپێی دەستووری فەلەستین متمانەی ئەنجومەنی یاسادانانیان بەدەستھێناوە بەو پێیەی حەماس زۆرینەی کورسییەکانی ئەنجومەنی یاسادانان لە ساڵی ٢٠٠٦دا بەدەستھێناوە، و پێشتر سەرۆکی حکوومەتی یەکێتیی نیشتمانیی بووە.

ئەمریکا، کەنەدا، یەکێتیی ئەورووپا، ژاپۆن و ئیسرائیل، حەماس وەک ڕێکخراوێکی تیرۆریستی پۆلێن دەکەن. بەڵام حکوومەت دەڵێت، بە دەنگی دوو لەسەر سێی دەنگدەران ھاتووە، ھەروەھا بزووتنەوەی فەتح بە سەرۆکایەتی مەحموود عەباس داوای یارمەتی لە ئیسرائیل، ئەمریکا و ئەو وڵاتانەیان کردووە کە بە وڵاتانی میانڕەو ناسراون بۆ پووچەڵکردنەوەی تاقیکردنەوەی بزووتنەوەی حەماس لە حوکمڕانیدا، بەڵام حکوومەت توانی سەرەڕای گەمارۆدان و بڕینی ھاوکارییەکانی وڵاتانی ڕۆژاوایی قەیرانەکە بەڕێوەببات.

 سەرچاوەکان